SVET OKOLI NAS
2024-06-06 19:00 (Africa/Abidjan)
Vabljeni na odprtje likovne razstave učencev predmetne stopnje Osnovne šole Šentjernej.
Odprtje bo pospremil bogat kulturni program.
Vabljeni!
Brezplačna udeležba.

EVROPA ME BRIGA
2024-05-30 19:30
Pogovorni večer v organizaciji N.Si v pričakovanju evropskih volitev 2024.
Brezplačna udeležba

JAVNI ZAKLJUČNI NASTOP UČENCEV
2024-05-23 18:00
Glasbena šola Marjana Kozine Novo mesto
Vabljeni na zaključni koncert učencev glasbene šole Marjana Kozine Novo mesto, oddelka v Šentjerneju. Učenci se bodo prestavili s solo točkami in komornimi skupinami, nastopil pa bo tudi mladinski pihalni orkester. Podprite mlade glasbenike, namenite jim nekaj pozornosti in jih spodbudite s svojim obiskom. Ne bo vam žal!
Brezplačna udeležba

Vokalna skupina GORJANSKI SPEV
2024-05-18 20:00
koncert z gosti
Člani VS Gorjanski spev pripravljajo letni koncert z glasbenimi gosti. Na tokratnem že tradicionalnem koncertu se bodo pevci predstavili pod taktirko Petre Jerič – njihove nove zborovodje. V programu bo poudarek na priredbah slovenskih skladb tako narodnih kot modernejših melodij. Gostje večera bo Pevska skupina mamic iz Šmarjete, Matjaž Strmole ter mladi instrumentalisti.
Brezplačne vstopnice

GUGAJO SE PESMICE
2024-05-14 17:00
Območna revija predšolskih in otroških pevskih zborov 2024
Nastopili bodo:
1. Predšolski pevski zbor “Sovice”, Vrtec Šentjernej
2. Pevska pripravnica 1. razred, OŠ Šentjernej
3. Pevski zbor “Srčki”, Vrtec Radovednež, OŠ Frana Metelka, Škocjan
4. Otroški pevski zbor OŠ Šmarjeta
5. Otroški pevski zbor OŠ Šentjernej
Vstopnina: 6 €
Organizator: Javni sklad Republike Slovenije za kulturne dejavnosti – OI Novo mesto
2024 – PPZ – 1. del – vabilo

Al' me boš kaj rada imela
2024-05-11 19:30
Koncert skupine Mlade Zarje
KD Franceta Prešerna Račna
Glasbeno skupino sestavljajo mladi člani družine Gruden. Predstavili se bodo pevsko, plesno, inštrumentalno in gledališko. V koncertu se bodo prepletale ljudske in umetne pesmi, saj bo prikazan način snubljenja v starih časih, ob lepih ljubezenskih uspešnicah pa tudi način današnjega zbliževanja. Koncert bodo spremljali odlični instrumentalisti. Vabljeni!
Vstopnice: 10 € redna cena, 5 € osnovnošolci in upokojenci

ZBUDI ME
2024-05-10 20:00
Film Marka Šantiča
ZBUDI ME
Drama
Igrajo: Jure Henigman, Jurij Drevenšek, Nataša Barbara Gračner, Tamara Avguštin, Timon Šturbej, Živa Selan …
Rok se zbudi v bolnišnici, kjer je po nesreči pristal nezavesten. Ne spomni se več svoje punce, svojega službe in hiše v kateri je živel. Spomni se le svojega rodnega mesta in doma, ki ga je delil z mamo in mlajšim bratom.
Kmalu po vrnitvi v domači kraj Rok opaža da ni več dobrodošel. Družina in znanci se do njega obnašajo drugače. Počasi se mu sestavlja mozaik spominov, dojema, kako problematična je bila njegova preteklost. Njegov mlajši brat gre po isti napačni poti. Rok prvič v življenju sprejme odgovornost, želi si ustaviti slabo družinsko zgodovino in prekiniti njeno ponavljanje.
Nov slovenski film s številnimi nagradami:
Vesna za najboljši celovečerni igrani film, najboljši scenarij, najboljša glavna moška vloga, najboljša stranska moška vloga in Vesna za najboljšo masko!
Vstopnice: 7 €

JAMSKA ŽENSKA
2024-04-23 19:00
komedija
PopUp Teater
Režija: Ranko Babić
Igra: Rebeka Dremelj
Gre za duhovit in prisrčen pogled na razlike, napake in posebnosti tako moških kot žensk, skozi sodobno žensko perspektivo. Ta navdihujoča komedija pripoveduje zgodbo o dveh popolnoma različnih bitjih, ki obupano poskušata sobivati na enem majhnem planetu – in si deliti eno kopalnico.
Vstopnice: eventim

NE SVETI ZVEZDA V NOČ SVETLEJE
2024-04-20 19:00
MePZ Ajda Orehovica Šentjernej vabi na letni koncert z gosti.
MePZ Ajda pripravlja svoj tradicionalni spomladanski koncert v katerem se bo zbor predstavil z nekaj povsem novimi skladbami. Poudarek bo na priredbah narodno-zabavnih viž ansambla Avsenik in priredbah slovenskih zimzelenih melodij. Zbor poje pod taktirko nove zborovodje Urške Strnad. Gostje večera bodo ansambel Tonija Hervola, vokalistka Nina Šalamon in pianistka Petra Jerič. Vabljeni!
Vstopnice: 5 €

PLEŠEM OD POMLADI DO ZIME
2024-04-20 10:00
Plesalci ŠKD Hopla vas vabijo na nepozabno plesno produkcijo z naslovom “Plešem od pomladi do zime”. Skozi ples bodo odkrivali čarobnost narave in njen utrip skozi letne čase.
Pričakujte osupljive plesne prizore, ki vas bodo popeljali skozi številne barvite in čarobne trenutke v naravi. Od živahnih pomladnih cvetlic do zasanjanih poletnih dni, od razigrane jeseni do očarljive zime – vsak letni čas bo prikazan skozi izjemno plesno izvedbo.
Občutite vibracije narave skozi gibanje in glasbo ter doživite magično preobrazbo letnih časov pred vašimi očmi. Bodite del te čudovite plesne izkušnje, kjer se bost skupaj s plsalci prepustili ritmu narave in se izgubili v čarobnosti plesa.
Ne zamudite pravega plesnega spektakla, polnega čarobnih trenutkov in nepozabnih vtisov. Pridružite se nam na našem plesnem potovanju skozi letne čase in doživite harmonijo in lepoto narave na najbolj očarljiv način – skozi plesne korake otrok ŠKD Hopla.
Vstopnina 5 evrov

POSVET - priprava krajinske zasnove in podlage za razvoj poselitve
2024-04-17 17:00 - 19:00
POSVET V OKVIRU PRIPRAVE KRAJINSKE ZASNOVE IN STROKOVNE PODLAGE ZA RAZVOJ POSELITVE OBČINE ŠENTJERNEJ – KAKO DANES UREJATI PROSTOR, DA BODO TUDI NAŠI ZANAMCI V NJEM LAHKO DOBRO ŽIVELI?
Občina Šentjernej je pričela s pripravo Občinskega prostorskega plana (OPP) in Občinskega prostorskega načrta (OPN) katerega obvezni strokovni podlagi sta tudi Krajinska zasnova (KZ) in Strokovna podlaga za razvoj poselitve (SPP).
V februarju 2024 smo pričeli z aktivnim vključevanjem javnosti v proces, izvedeno je bilo posvetovanje na temo Urbanistične zasnove za naselje Šentjernej. Izvedeni delavnici v aprilu sledilo drugo posvetovanje, tokrat bomo obravnavali preostali prostor celotne občine. Območje odprtega prostora in ostale poselitve se iz vidika rabe prostora in izzivov, ki se tam pojavljajo nekoliko razlikuje od naselja Šentjernej. Kakšne so tu prepoznane kvalitete ter razvojne težnje, se želimo z vami pogovoriti na naslednji delavnici, ki bo potekala: v sredo, 17. aprila, od 17. do 19. ure v Kulturnem centru Primoža Trubarja.
Dogodek organizirata Občina Šentjernej in izdelovalec prostorskega akta podjetje LOCUS d. o. o. Podrobnejši program dogodka bo v začetku aprila objavljen na spletni strani občine. Želimo si aktivnega sodelovanja vseh udeležencev. Zbrana mnenja, predlogi in podatki
bodo obravnavani ter smiselno uporabljeni v nadaljnjih korakih izdelave strokovnih podlag.
Da bi dogodek lahko čim uspešneje pripravili, vas prosimo, da svojo udeležbo predhodno najavite in sicer najkasneje do petka, 12. aprila na:
• elektronski naslov: vesna.mancini@sentjernej.si
• ali na telefon 0739-33-566.
Vabljeni

PESEM KLOPOTCEV
2024-04-14 18:00
PESEM KLOPOTCEV
Drama
Avtorica: Marija Kolednik Črnila, režija: Metka Ostroško, izvedba: Gledališka skupina KD Franceta Fornestiča Videm pri Ptuju
Predstava se odigrava pred drugo svetovno vojno v Halozah, v času, ko so haloški viničarji tlačanili večinoma tujim, izkoriščevalskim gospodarjem. Edino njihovo “bogastvo” sta bili nezaslišana beda in siromaštvo, ki je bilo po vrhu vsega spremljana še z nečloveškimi poniževanji. Poznali so le večno garanje. Sadove njihovega trdega dela je uživala le mestna gospoda in bogati kmečki posestniki (kulaki). Grenka pripoved o bridki preteklosti in o moči do življenja. Vabljeni!
Vstopnice: 10 €

Mi2 akustično
2024-04-12 20:00
Koncert glasbene skupine Mi2 v akustični preobleki – tudi največji skeptiki bodo prepričani…
Vabljeni na glasbeno poslastico te pomladi.
Črtica, Teta Estera, Pojdi z menoj v toplice, Pa si šla, Oda gudeki, Ljubezen pod topoli, Najrajši sn pa s teboj pil, Samo tebe te imam, Odhajaš, Ko bil sn še mali pizdun, Sv. Margareta, Zbudi me za 1. maj, Ti nisi ta, Štajersko nebo, Čakal sn te ko kreten, Sladka kot med, Čista jeba, Lanski sneg, Proklete vijolice…
Vstopnice:
– predprodaja: 25 €
– dan dogodka: 30 €

OD 0 DO NE∞SKONČNO
2024-04-11 18:00
Plesna skupina Harlekin
Plesna predstava
Bil je nič, pred časom in prostorom, pred svetlobo in temo, v neskončni praznini. Bila je le ideja. Iz nič so nastale prve iskre življenja in kot nekaj prelaganja prahu, so se začele oblikovati prve galaksije. Zdi se, da se je življenje rodilo čisto nepričakovano, premagalo ovire in se začelo premikati naprej. Letna predstava plesnih skupin Harlekin v koreografiji Dušanke Požgaj in režiji Lucije Kuntarič. Vabljeni!
Vstopnice: 5 €; 2,50 € za upokojence in otroke do 10 let (samo na blagajni KCPTja)

BRALNI PALČEK
2024-04-09 17:00
17.00 – prva predstava
18.00 – druga predstava
Ob zaključku projekta Bralni Palček, ki ga z otroki že vrsto let izvajajo v Vrtcu Čebelica Šentjernej, so vzgojiteljice in vzgojitelji, za otroke in starše šentjernejskega vrtca, pod taktirko Martine Medle, pripravili predstavo Prepir v gozdu.
Lačna miška živalim krade zalogo hrane, zaradi česar nastane v gozdu prepir med živalmi. Bodo uspeli najti pravega tatu?
Brezplačne vstopnice za otroke in starše Vrtca Čebelica Šentjernej.

KAKO JE NASTAL SVET?
2024-04-04 17:00
Ali kamen boli? Kam gre mavrica ponoči? Kako je nastal svet? Otroci postavljajo sto in sto vprašanj, na katera ni mogoče enostavno odgovoriti. Zato odrasli pripovedujemo zgodbe in z metaforami odgovarjamo tam, kjer ni mogoče zadeti naravnost, z vsakdanjo govorico. Miti naših prednikov nam ponujajo svojevrstne odgovore, ne dogmatične ali dokončne, temveč takšne, ki kot zagonetke burijo domišljijo in porajajo nova vprašanja.
Ta predstava govori tako o nastanku kot tudi o koncu sveta, tako o pisanih izvornih mitih različnih kultur kot o potencialu ekološke katastrofe, ki jo povzroča sodobno človeštvo. Na pot skozi zakladnico zgodb nas bo popeljala Tetka Zemlja, ki pa je v zadnjih 100 letih hudo zbolela in potrebuje našo pomoč.
Pridite in ji pomagajte tudi vi!
Gledališko glasbena predstava
ZA OTROŠKI ABONMA IN IZVEN
PRODUKCIJA Ljud Group
REŽIJA Vida Cerkvenik Bren
IZVEDBA Grega Močivnik
ŽIVA GLASBA Thierno Diallo

MOZAIK VRTCA ČEBELICA
2024-03-27 09:30
Vabljeni na odprtje razstave, kjer so se likovno izražali otroci vseh starostnih skupin Vrtca Čebelica
Brezplačna udeležba

Mama, žlahtna vez
2024-03-24 15:00 - 17:00
Materinska ljubezen je nevidna nit, ki nas varno objema na poti našega življenja. V njenem objemu najdemo toplino, v njeni moči pa neskončno varnost. Z ljubeznijo vzgaja, povezuje in ustvarja čarobne mostove med srci in dušami.
Praznik Marijinega oznanjenja je praznik vseh mater, vseh žena, staršev in tistih, ki nas z brezmejno ljubeznijo ter veliko mero poguma spremljajo v življenju, bdijo nad nami, vzgajajo in povezujejo.
Za neskončno skrb, ljubezen in predanost se bojo na nedeljski prireditvi vsem materam in ženam zahvalili otroci in mladi župnije svetega Jerneja. Prijazno vabljeni.
Organizator: Župnija svetega Jerneja, Šentjernej
Brezplačne vstopnice

S pesmijo živim
2024-03-23 19:00
MePZ Vlaste Tavčar se končno le vrača na oder domačega kulturnega hrama.
Pripravili so spev v treh delih.
Prvi s poudarkom na ljudskem petju, drugi del posvečajo klasičnemu zborovskemu petju, v tretjem vas popeljejo v svet popevk.
V vsakem sklopu pesmi je glasbeni gost, v prvih dveh vokalni, v tretjem instrumentalni.
Vljudno vabljeni!
Brezplačne vstopnice

PALOMA
2024-03-14 19:30
Komična drama
Duhovita, grenko-sladka uprizoritev se naslanja na zgodbo o tovarni Paloma – Sladkogorska, ki je proizvajala higienski papir za vso nekdanjo Jugoslavijo in ki je pravzaprav razlog, da se je okoli nje razvilo naselje. Malo nostalgičnosti za socialističnim obdobjem, vpisanim v generacije, ki so ga okusile, in tiste, ki ga niso – ali predstava o nekdanjih »boljših« časih temelji na resničnosti ali je vse skupaj le utvara?
Za gledališki abonma in izven
Slovensko mladinsko gledališče, AGRFT in Društvo KUD Krik
REŽIJA Brina Klampfer
IGRAJO Dario Varga, Romana Šalehar, Iztok Drabik Jug, Tamara Avguštin, Stane Tomazin, Draga Potočnjak, Tadej Čaušević, Liam Hlede, Marijan Sajovic

VEČER LJUDSKIH PESMI
2024-03-09 19:00
Že tradicionalni koncerti Vrhpoljskih ljudskih pevcev napovedujejo večer glasbe in napevov, ki so nekoč odzvanjali po vaseh.
Pripovednim pesmim z obujanjem običajev, ki jih več ni boste prisluhnili z nostalgijo.
Gostje večera:
– Ženski pevski zbor Orlice,
– Pleteršnikovi pevci,
– Slavko Frančič z vnuki
– Muskontarji (Gašper, Žiga in Gal).
Vljudno vabljeni!
VSTOPNICE: 8 €

50 let obuditve godbeništva v Šentjerneju
2024-03-08 19:00
Pihalni orkester Občine Šentjernej je pred natanko 50imi leti – prav na 8. marec izvedel prvi samostojni koncert – po večletnem mirovanju.
Koncert bo izveden v treh sklopih. V prvem se bodo godbeniki spomnili ustanoviteljev in zaigrali skladbe iz tistega obdobja. V drugem sklopu se bodo predstavili z zahtevnim – tekmovalnim programom, tretji sklop pa bodo posvetili prazniku s gostjo Emo Pavlič in vedno zelenimi popevkami. Vljudno vabljeni!
Vstopnice: 10 €

Poroka čistilne Marije
2024-03-07 17:00
Komedija izven abonmaja
Marijo, ki se preko javnih del zaposli v domu kot čistilka, med čiščenjem sobe varovanec prime za rit. Nihče ne more verjeti, da je sramežljivi upokojeni gledališki inspicient sposoben česa takega. Sledi niz komičnih situacij, razplete pa se vendarle s svečanim koncem. Je to zgolj domska proslava ali poroka med njima?
Avtor: Tone Partljič
Izvedba: DKD Svoboda Senovo
Vstopnice: 10 €

PREDSTAVITEV INDIVIDUALNEGA ZBIRANJA ODPADKOV V NASELJU ŠENTJERNEJ
2024-03-06 19:00
Občina Šentjernej vabi na PREDSTAVITEV INDIVIDUALNEGA ZBIRANJA ODPADKOV V NASELJU ŠENTJERNEJ
Individualno zbiranje in ravnanje z odpadki bodo predstavili:
– župan občine Šentjernej, g. Jože Simončič,
– tehnični direktor Komunale Novo mesto g. Damjan Balabanič in
– direktor CeRO-DBK d.o.o., j.p. g. Robert Novak.
Vabljeni predstavniki gospodinjstev naselja Šentjernej.
Brezplačna udeležba

VSE SIJAJNE STVARI
2024-02-24 20:00
Za gledališki abonma in izven
Pripovedovalec nam predstavlja zgodbo svojega življenja od sedmega leta, ko si je njegova mati prvič poskusila vzeti življenje. Z otroško naivnostjo, pogledom na svet, primernim tej starosti, in željo pomagati ljubljeni osebi začne pisati seznam sijajnih stvari, zaradi katerih je življenje lepo, stvari, za katere je vredno živeti. Ta motiv spremlja njegovo življenje in samo predstavo. Seznam je sestavljen iz drobnih radosti vsakdanjega življenja, pa tudi iz močnih čustev in pomembnih življenjskih trenutkov.
Interaktivna predstava, ki poveže igralca s publiko, deluje sproščujoče in navdihujoče!
Duncan Macmillian: VSE SIJAJNE STVARI
Monodrama
PRODUKCIJA SNG Drama Ljubljana
SOAVTOR Jonny Donahoe
PREVOD Uroš Fürst
REŽIJA Nataša Barbara Gračner
IGRA Uroš Fürst
Prva izvedba predstave ob 18.00.

Sneguljčica
2024-02-22 17:00
Za otroški abonma in izven
Vsem poznana Sneguljčica bo na odru zaživela v sodobni izvedbi.
Ta zgodba je postavljena v zaprašeno garderobo zapuščenega gradu, polno kovčkov in zabojev v katerih so različni, stari, uporabni predmeti. V sobi, kjer je tudi staro, počeno ogledalo in paravan, se znajdeta vzdrževalca-čistilca, ki med pospravljanjem, v enem od kovčkov, najdeta vrtnega palčka. Kmalu se, pod njunimi spretnimi rokami, zaboj spremeni v grajsko sobano z velikim čarobnim ogledalom, paravan v čarobni senčni gozd, kjer Sneguljčica beži pred mačeho in divjimi zvermi, kovček pa v hišico sedmih palčkov…
Na krilih domišljije…
Igrano – lutkovna predstava
PRODUKCIJA Lutkovno gledališče FRU FRU
REŽIJA Irena Rajh
IGRATA Matevž Gregorčič in Irena Rajh
Primerno za otroke 3+
Trajanje: 30 minut

Analiza stanja in vizija razvoja Šentjerneja - delavnica
2024-02-21 17:00
VABILO
k sodelovanju na delavnici o analizi stanja in
viziji razvoja Šentjerneja – Kakšno naselje si želimo?
Občina Šentjernej pripravlja spremembe in dopolnitve občinskega prostorskega načrta, katerega obvezna strokovna podlaga je tudi urbanistična zasnova.
Občinski prostorski načrt (OPN) je temeljni prostorski akt, s katerim se načrtujejo investicijske namere in ki podaja osnovo za njihovo izvedbo. Z vključevanjem deležnikov in javnosti
želimo v zgodnji fazi pridobiti dodatne predloge, ki bodo pripomogli k načrtovanju še bolj
smiselnih in kakovostnejših temeljev nadaljnjega prostorskega razvoja občine. Le s plodnim
dialogom bomo lahko dosegli naš skupen cilj – to so prostorski akti, ki bodo koristni za današnje generacije in hkrati za prihodnji družbeni, gospodarski ter okoljski razvoj naše občine.
V ta namen bo občina organizirala več javnih posvetovanj.
Prvi javni posvet bo organiziran kot delavnica.
Dogodek organizirata Občina Šentjernej in izdelovalec strokovne podlage, podjetje LOCUS d. o. o., moderatorka dogodka bo Milena Škrl Marega.
POSVET BO POTEKAL V TREH DELIH:
1. Kratka predstavitev ciljev in vsebine urbanistične zasnove
2. Delavnica z udeleženci: Kaj cenimo, kaj pogrešamo in kaj predlagamo za bodoči prostorski razvoj Šentjerneja?
3. Delavnica z udeleženci: Kakšno naselje si želimo? – Vizija 2040
Udeleženci bodo v omizjih razpravljali o svojem zaznavanju prostora, izražali bodo mnenja o tem, kaj v prostoru oz. v mestu cenijo, kaj pogrešajo, predvsem pa, kaj predlagajo za nadaljnje urejanje prostora. Poudarek razprave bo na ureditvah in ukrepih v prostoru, ki služijo javnemu interesu, skupnim površinam ter ključnim izzivom, katerim bo celotna družba v prihodnosti morala posvetiti več pozornosti (prilagajanje na podnebne spremembe, na naravi temelječe rešitve, prepoznavnost prostora, trajnostna raba naravnih virov ipd.).
Pričakujemo in želimo si aktivnega sodelovanja vseh udeležencev.
Zbrana mnenja, predlogi in podatki bodo obravnavani ter smiselno uporabljeni v nadaljnjih korakih izdelave strokovnih podlag.
Zato k načrtovanju in oblikovanju smiselnih rešitev vabimo vse ključne deležnike in zainteresirano javnost.
V želji po dobri organizaciji vas prosimo, da svojo udeležbo predhodno najavite, in sicer
najkasneje do 16. 2. 2024 na:
• elektronski naslov: vesna.mancini@sentjernej.si
• ali na telefon: 07/39-33-566

20 let Uroša Perića, koncert z Orkestrom Slovenske vojske
2024-02-13 19:00
Uroš Perić, izvrsten in edinstven glasbenik, pianist, aranžer, tekstopisec, umetnik v
polnem pomenu besede, ki mu ni para, slovi kot izjemen vokalist in interpret pesmi iz
zlate dobe bluesa, jazza in soula. Je eden najplodnejših in najuspešnejših slovenskih
glasbenikov doma in v tujini. Svetovni glasbeni kritiki so ga oklicali kot enega redkih
belcev, ki premore vokal, stil in dušo črnskih glasbenikov.
V Šentjerneju bo nastopil z Orkestrom Slovenske vojske.
Na predvečer Valentinovega vabljeni na fantastičen koncert!
Cena vstopnice: 20 €

Pustno rajanje z Majo Kokol
2024-02-12 17:00
Turistično društvo Šentjernej vabi male in velike maškare na pustni nastop otroške animatorke Maje Kokol. Že pred dogodkom bo v avli poslikava obraza, po rajanju pa vsaka maska dobi krof. Pokažite se v svoji pravi luči, zabavno bo!
Vstopnice: 5 €

Svetloba spomina
2024-02-07 19:00
Občina Šentjernej in OŠ Šentjernej vabita na
Slavnostno akademijo ob kulturnem prazniku z naslovom SVETLOBA SPOMINA.
Ustvarjalci programa so zajemali vsebine iz bogatega slovenskega ljudskega izročila in iz Prešernove poezije. Na slovesnosti bodo podeljena priznanja in plakete SLAVČEK, ki jih svojim
učencem podeljuje Osnovna šola Šentjernej. Slavnostni govornik bo priznani dramski in filmski igralec Ivo Ban.
Vljudno vabljeni.
Brezplačne vstopnice
